1. melléklet

Budapest Főváros Önkormányzata Közgyűlésének 
…./2017. (…...) önkormányzati rendelete
a Budapest Főváros Önkormányzata vagyonáról, a vagyonelemek feletti tulajdonosi jogok
 gyakorlásáról szóló 22/2012. (III. 14.) Főv. Kgy. rendelet, valamint 
a Fővárosi Önkormányzat Szervezeti és Működési Szabályzatáról szóló 
53/2014. (XII. 12.) Főv. Kgy. rendelet 
módosításáról


Budapest Főváros Közgyűlése 
az 1. § vonatkozásában a Magyarország helyi önkormányzatairól szóló 2011. évi CLXXXIX. törvény 109. § (4) bekezdésében, valamint a nemzeti vagyonról szóló 2011. évi CXCVI. törvény 5. § (2) bekezdés b)-c) pontjaiban és (4) bekezdésében, a 13. § (1) bekezdésében és a 18. § (1) bekezdésében kapott felhatalmazás alapján és az Alaptörvény 32. cikk (1) bekezdés e) és g) pontjában, valamint a Magyarország helyi önkormányzatairól szóló 2011. évi CLXXXIX. törvény 107-109. §-aiban meghatározott feladatkörében eljárva, 
a 2. § vonatkozásában az Alaptörvény 32. cikk (2) bekezdésében meghatározott eredeti jogalkotói hatáskörében és az Alaptörvény 32. cikk (1) bekezdés d) pontjában meghatározott feladatkörében eljárva,  
a következőket rendeli el:


1. §


A Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 22. § (2) bekezdése helyébe a következő rendelkezés lép:
„(2) A Tulajdonosi, Gazdasági és Közterület-hasznosítási Bizottság dönt 
a) az (1) és (4) bekezdésben nem szabályozott egyéb – a tulajdonjog változásával nem járó – tulajdonosi jogok gyakorlása kérdésében, továbbá
b) a leselejtezett ingó vagyon tekintetében értékhatártól függetlenül az (1) bekezdésben szabályozott tulajdonosi jogok gyakorlása kérdésében is.”



2. §

A Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet 9. melléklet (A Közgyűlés által önkormányzati rendeletben a bizottságokra átruházott hatáskörök jegyzéke) „3. TULAJDONOSI, GAZDASÁGI ÉS KÖZTERÜLET-HASZNOSÍTÁSI BIZOTTSÁG” cím 3.20. pontja helyébe a következő rendelkezés lép:
„3.20. Dönt a forgalomképtelen vagyon vonatkozásában
a) a Vagyonrendelet 22. § (1) és (4) bekezdésben nem szabályozott egyéb – a tulajdonjog változásával nem járó – tulajdonosi jogok gyakorlása kérdésében, továbbá
b) a leselejtezett ingó vagyon tekintetében értékhatártól függetlenül a Vagyonrendelet 22. § (1) bekezdésében szabályozott tulajdonosi jogok gyakorlása kérdésében is.

22/2012. (III. 14.) Főv. Kgy. r. 22. § (2)”


3. §

Ez a rendelet a kihirdetését követő napon lép hatályba.
	
Sárádi Kálmánné dr.
	
Tarlós István

	főjegyző
	főpolgármester

	

	


INDOKOLÁS

Általános indokolás

A javaslat a Közgyűlés tehermentesítése érdekében bizottságra történő hatáskör-átruházásról rendelkezik a Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet (Vagyonrendelet), illetve a Fővárosi Önkormányzat Szervezeti és Működési Szabályzatáról szóló 53/2014. (XII. 12.) Főv. Kgy. rendelet (SZMSZ) megfelelő módosításával. 

A rendelet tervezethez a Jat. 17. § előírásainak megfelelően hatásvizsgálat készült.
A Jat. 19. § (2) bekezdésében előírtaknak megfelelően megtörtént a lakosság közvetlen tájékoztatása a www.budapest.hu honlapon keresztül annak érdekében, hogy az érintettek tudomást szerezzenek a készülő rendelet-tervezetről.

Részletes indokolás

Az 1. §-hoz

A nemzeti köznevelésről szóló 2011. évi CXC. törvény 74. § (4) bekezdésében foglaltakra tekintettel a tankerületi központ által fenntartott köznevelési intézmény és a szakképzési centrum feladatainak ellátását szolgáló fővárosi önkormányzati tulajdonú ingatlan és ingó vagyon a Vagyonrendelet 1. mellékletének 12. pontja szerint forgalomképtelen fővárosi vagyonnak minősül.  Az ilyen köznevelési célt szolgáló, forgalomképtelen vagyoni körbe tartozó tárgyi eszközök selejtezésével kapcsolatos hatáskört – a Vagyonrendelet korlátozottan forgalomképes vagyonra vonatkozó 23. § (2) bekezdés bc) alpontjában foglaltakhoz hasonlóan – célszerű a Tulajdonosi, Gazdasági és Közterület-hasznosítási Bizottságra átruházni. 

A 2. §-hoz
A Vagyonrendeletben történt változás kerül átvezetésre az SZMSZ-ben.

A 3. §-hoz
[bookmark: _GoBack]A rendelet hatályba lépéséről rendelkezik.

